SHAMAN-sovellusprojektin 13. viikkopalaveri

Aika: Torstai 12.5.2005 klo 12.15 – 13.40

Paikka: Ag C223.1

Läsnä:

Marko Andersson, puheenjohtaja

Mika Rinkinen, 1. sihteeri

Matti Törmä

Timo Valonen, 2. sihteeri

Jukka-Pekka Santanen

Lassi Paavolainen

Matti Levänen

Tero Toivonen

Pöytäkirja

Kokouksen avaus

Kokouksen avasi puheenjohtajana toiminut Marko Andersson klo 12.15.

Esityslistan hyväksyminen

Esityslistaan ei esitetty muutoksia.

Päätökset:

Esityslista hyväksyttiin sellaisenaan.

Edellisen viikkopalaverin pöytäkirjan tarkastelu

Edellisen viikkopalaverin pöytäkirjasta ei ollut kenelläkään huomautettavaa.

Päätökset:

Edellisen palaverin pöytäkirja hyväksyttiin sellaisenaan.

Projektipäällikön tilannekatsaus

Ajankäyttöraporttien tarkastelu

Kenelläkään osallistujista ei ollut huomautettavaa ajankäyttöraporteista.

Projektin tila

Projektipäällikkö Marko Andersson kertoi projektin etenemisestä. Vaatimusmäärittely on valmistunut ollen enää hyväksyntää vailla. Projektiraportin kirjoitus on aloitettu. Moduulien ja käyttöliittymän ohjelmointia on jatkettu.

Andersson jakoi osallistujille projektin etenemistä kuvaavan tilanneraportin. Samassa yhteydessä keskusteltiin projektin aikana toteutettavista moduuleista. Todettiin, että projektiryhmä pyrkii saamaan valmiiksi ShamanSQL-moduulin hierarkia- ja historiatietoja käsittelevät osuudet. Seuraavaksi tärkeimpiä ovat ryhmän ja käyttäjätunnuksen epäsuorien suhteiden hallinta. Pienimmällä prioriteetilla ovat Historys- ja Groups -moduulien toteutus.

Käyttöliittymän tarkastelu

Timo Valonen esitteli ylläpitäjän käyttöliittymää. Todettiin käyttöliittymän olevan vielä keskeneräinen, esimerkiksi henkilölle ja käyttäjätunnukselle tietoja tallennettaessa arvojen kelpoisuutta ei tarkisteteta lainkaan ja lisäksi käyttöliittymä ei huomioi tietokantamoduulin palauttamia virheitä. Matti Levänen esitti, että projektin puitteissa käyttöliittymään riittäisi saada käyttäjätunnuksen liittäminen ryhmään sekä poistaminen ryhmästä.

Jukka-Pekka Santanen kysyi, voisiko käyttöliittymää jo testata jatkokehitysideoita ajatellen. Timo Valonen lupasi tehdä käyttöliittymästä esittelyversion, jolloin epävakaata kehitysversiota ei tarvitse käyttää käyttöliittymän testaukseen. Valonen lupasi lähettää sähköpostilistalle linkin esittelyversion sijainnista.

Vaatimusmäärittelyn hyväksyminen

Projektiryhmä pyysi hyväksyntää vaatimusmäärittelylle. Sekä vastaava ohjaaja että tilaajan edustajat hyväksyivät vaatimusmäärittelyn.

Päätökset:

- Vaatimusmäärittely hyväksyttiin.

Muut esille tulleet asiat

Matti Levänen mainitsi, että yliopiston ATK-keskuksella on tarjota kaksi harjoittelupaikkaa Shamanin jatkokehitystä ajatellen. Projektiryhmän jäsenistä ainoastaan Mika Rinkisen ja Timo Valosen oli mahdollista jäädä kesäksi suorittamaan harjoittelu, joten Rinkinen ja Valonen jatkavat jatkokehitystä kesän ajan.

Jukka-Pekka Santanen kysyi sopivaa aikaa projektin päätöslounaalle. Sovittiin, että projektiryhmä menee projektilounaalle ensi viikon viikkopalaverin jälkeen.

Matti Levänen mainitsi ATK-keskuksen tarjoamasta lounaasta, mutta tarkempaa ajankohtaa ei sovittu.

Päätökset:

- Tietotekniikan laitos tarjoaa projektin päätöslounaan seuraavan viikkopalaverin yhteydessä.

Sovitaan seuraavan palaverin aika ja paikka

Seuraava viikkopalaveri pidetään torstaina 19.5, poikkeuksellisesti klo 9.15 projektitilassa Ag C223.1.

Kokouksen päättäminen

Puheenjohtaja päätti kokouksen klo 13.40.

Tehtävät

1. Timo Valonen lähettää linkin käyttöliittymän testiversioon sähköpostilistalle.

Jaettu materiaali

Marko Andersson jakoi projektin tilaa kuvaavia dokumentteja.

Jyväskylän yliopisto Tietotekniikan laitos SHAMAN-projekti	18.05.2005

2/3

SHAMAN-sovellusprojektin 13. viikkopalaveri

tevaultti

1995-11-21T17:41:00